Daukar aikin NNPC: Yadda tsarin ya faro tun farko da kuma korafin jama’a akansa ▷ Legit.ng
Daukar aikin NNPC: Yadda tsarin ya faro tun farko da kuma korafin jama’a akansa
15 days ago 1529 views by Mahmoud Aliyu
Hukumar kula da matatar mai ta kasa wato NNPC ta fitar da sanarwa kan daukar sabbin ma’aikata a shafinta na yanar gizo da kuma jaridu a ranar Laraba 13 ga watan Maris, 2019 wanda a halin yanzu aka iso zuwa matakin rubuta jarabawa.
Kashi na biyu cikin tsare-tsaren hukumar domin tantance wadanda suka fi dacewa da ma’aikatar tasu ya fara ranar 27 ga watan Maris, 2019, inda aka fitar da sunayen wadanda suka cika sharadin hukumar domin rubuta jarabawa a yau Asabar 1 ga watan Yuni, 2019.
KU KARANTA:‘Yan sanda sun kama mutum 12 da ake zargi da laifin fashi da kuma garkuwa da mutane a Jigawa
“ Mun aika da sako ta kafar sada zumunta ta email da kuma rubutaccen sako zuwa lambobin wayar wadanda suka yi nasarar zuwa mataki na gaban.” Inji hukumar.
Jarabawar ta CBT ta gudana a cibiyoyi 50 dake fadin kasar nan,inda zata taimaka wajen tace mutane mafi dacewa kana kuma daga bisani sai a kira su zuwa mataki na karshe.
Jaridar Daily Trust ta samu zantawa da wasu daga cikin wadanda suka nemi gurbin wannan aiki. Ga abinda dayansu mai suna Osaheni Pius-Usiobaifo yake cewa, “ Nayi bakin cikin rashin kira na jarabawar nan da ba’a yi ba. Ina da digiri har biyu wato Masters.” A cewarsa.
Ita kuwa wata mata mai suna Maryam Abdullahi cewa tayi ta tabbata wadanda suka cancanta sune aka kira zuwa wurin jarbawar. “ NNPC ba karamar ma’aikata bace don haka idan ban samu ba nasan cewa cancanta ce ban yi. Akwai kwararru a ma’aikatar sosai, kuma na dade ina son naga na samu aiki da su.” Inji Maryam.
How to write application letter Latest ankara styles Latest ankara styles for ladies Big brother naija polls UBA internet banking
16 minutes ago 158 views
Yan Boko Haram sunyi wa wani mutum yankan rago a Borno